title: Rådets afgørelse (EU) 2015/1987 af 5. oktober 2015 om indgåelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau

text:
               6.11.2015

               DA

               Den Europæiske Unions Tidende

               L 290/1

         RÅDETS AFGØRELSE (EU) 2015/1987
   af 5. oktober 2015
   om indgåelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, andet afsnit, litra a), og artikel 218,stk. 7
   under henvisning til forslag fra Europa-Kommissionen,
   under henvisning til Europa-Parlamentets godkendelse, og
   ud fra følgende betragtninger:

               (1)

               Den 17. marts 2008 godkendte Rådet ved hjælp af forordning (EF) nr. 241/2008 (1) indgåelsen af fiskeripartnerskabsaftalen mellem Det Europæiske Fællesskab og Republikken Guinea-Bissau (»aftalen«).

               (2)

               Unionen og Republikken Guinea-Bissau har ført forhandlinger om en ny protokol (»protokollen«), ifølge hvilken EU-fartøjer tildeles fiskerimuligheder i farvande, som fiskerimæssigt hører under Republikken Guinea-Bissaus højhedsområde eller jurisdiktion.

               (3)

               Protokollen blev undertegnet den 24. november 2014 i overensstemmelse med afgørelse 2014/782/EU (2) og har været anvendt midlertidigt fra datoen for undertegnelsen.

               (4)

               Der nedsættes ved aftalen et blandet udvalg, der skal kontrollere aftalens anvendelse. Desuden kan Den Blandede Komité i overensstemmelse med protokollen godkende visse ændringer af den. For at lette godkendelsen af sådanne ændringer bør Kommissionen med forbehold af særlige betingelser bemyndiges til at godkende dem efter en forenklet procedure.

               (5)

               Protokollen bør godkendes —

         VEDTAGET DENNE AFGØRELSE:
   Artikel 1
   Protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau, godkendes herved på Unionens vegne. (3)

   Artikel 2
   Formanden for Rådet foretager på Unionens vegne den i artikel 19 i protokollen omhandlede underretning (4).
   Artikel 3
   Med forbehold af bestemmelserne og betingelserne i bilaget bemyndiges Kommissionen til på Unionens vegne at godkende ændringer af protokollen, som Den Blandede Komité har foretaget.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 5. oktober 2015

            På Rådets vegne

         N. SCHMIT

            Formand

      (1)  Rådets forordning (EF) nr. 241/2008 af 17. marts 2008 om indgåelse af en fiskeripartnerskabsaftale mellem Det Europæiske Fællesskab og Republikken Guinea-Bissau (EUT L 75 af 18.3.2008, s. 49).

      (2)  EUT L 328 af 13.11.2014, s. 1.

      (3)  Protokol blev offentliggjort i EUT L 328 af 13.11.2014, s. 3. sammen med afgørelsen om undertegnelse.

      (4)  Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

      BILAG

         Bemyndigelsens omfang og procedure for fastlæggelse af Unionens holdning i Den Blandede Komité

                  1.

                  Kommissionen bemyndiges til at forhandle med Republikken Guinea-Bissau og i givet fald, forudsat at betingelserne i punkt 3 i dette bilag er opfyldt, at godkende ændringer af protokollen med hensyn til følgende spørgsmål:

                              a)

                              revision af fiskerimulighederne og af den finansielle modydelse i overensstemmelse med protokollens artikel 6 og 7

                              b)

                              en afgørelse om reglerne for sektorstøtten i overensstemmelse med protokollens artikel 3

                              c)

                              tekniske specifikationer og procedurer, der henhører under Den Blandede Komités beføjelser i overensstemmelse med bilaget til protokollen.

                  2.

                  I Den Blandede Komité, der er nedsat i henhold til aftalen, skal Unionen:

                              a)

                              handle i overensstemmelse med de mål, som Unionen forfølger inden for rammerne af den fælles fiskeripolitik

                              b)

                              følge Rådets konklusioner af 19. marts 2012 om meddelelsen om den fælles fiskeripolitiks eksterne dimension

                              c)

                              fremme holdninger, der er forenelige med de relevante regler, som er vedtaget af regionale fiskeriforvaltningsorganisationer.

                  3.

                  Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, således at den holdning, der skal indtages på Unionens vegne, tager hensyn til de seneste statistiske, biologiske og andre relevante oplysninger, der er fremsendt til Kommissionen.
                  Med henblik herpå og på grundlag af disse oplysninger fremsender Kommissionen i rette tid inden det relevante møde i Den Blandede Komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse.
                  Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af sådan indsigelse henvises sagen til Rådet.
                  Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer.

                  4.

                  Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.


title: Rådets afgørelse 2012/315/FUSP af 19. december 2011 om undertegnelse og indgåelse af aftalen mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer

text:
               21.6.2012

               DA

               Den Europæiske Unions Tidende

               L 160/1

         RÅDETS AFGØRELSE 2012/315/FUSP
   af 19. december 2011
   om undertegnelse og indgåelse af aftalen mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, og traktaten om Den Europæiske Unions funktionsmåde, særlig artikel 218, stk. 5 og 6,
   under henvisning til forslag fra Unionens højtstående repræsentant for udenrigsanliggender og sikkerhedspolitik (»HR«), og
   ud fra følgende betragtninger:

               (1)

               Betingelserne for tredjelandes deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.

               (2)

               Efter vedtagelsen af Rådets afgørelse den 26. april 2010 om bemyndigelse til at indlede forhandlinger har HR forhandlet en aftale mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer (»aftalen«).

               (3)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Formanden for Rådet foranstalter på Unionens vegne den notifikation, der er omhandlet i artikel 16, stk. 1, i aftalen.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 19. december 2011.

            På Rådets vegne

         M. KOROLEC

            Formand

    ---documentbreak---

               21.6.2012

               DA

               Den Europæiske Unions Tidende

               L 160/1

         OVERSÆTTELSE
   AFTALE
   mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer
   DEN EUROPÆISKE UNION (EU),
   på den ene side, og
   NEW ZEALAND
   på den anden side,
   i det følgende benævnt »parterne«,
   ER — ud fra følgende betragtninger:

               (1)

               Den Europæiske Union kan beslutte at iværksætte krisestyringsaktioner.

               (2)

               Den Europæiske Union træffer afgørelse om, hvorvidt tredjelande skal opfordres til at deltage i en EU-krisestyringsoperation. New Zealand kan acceptere opfordringen fra Den Europæiske Union og tilbyde at yde et bidrag. Den Europæiske Union vil i sådanne tilfælde beslutte, om det foreslåede bidrag fra New Zealand skal accepteres.

               (3)

               Betingelserne for New Zealands deltagelse i EU-krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.

               (4)

               En sådan aftale bør ikke berøre Den Europæiske Unions selvstændige beslutningstagning og ikke anfægte New Zealands mulighed for at træffe afgørelse fra sag til sag om deltagelse i en EU-krisestyringsoperation.

               (5)

               En sådan aftale bør kun vedrøre fremtidige EU-krisestyringsoperationer og ikke berøre eksisterende aftaler om New Zealands deltagelse i en EU-krisestyringsoperation, der allerede er indledt —

         BLEVET ENIGE OM FØLGENDE:
   AFDELING I

      ALMINDELIGE BESTEMMELSER

   Artikel 1
   Afgørelser i tilknytning til deltagelsen
   1.   Når Den Europæiske Union har truffet afgørelse om at opfordre New Zealand til at deltage i en EU-krisestyringsoperation, forelægger New Zealand, så snart New Zealand har besluttet at deltage, oplysninger om det bidrag, det foreslår at yde Den Europæiske Union.
   2.   Den Europæiske Union giver New Zealand en foreløbig angivelse af det forventede bidrag til de fælles udgifter til operationen så snart som muligt med henblik på at bistå New Zealand med udformningen af sit tilbud.
   3.   Den Europæiske Unions vurdering af New Zealands foreslåede bidrag foretages i samråd med New Zealand.
   4.   Den Europæiske Union meddeler skriftligt og i god tid New Zealand resultatet af denne vurdering med henblik på at sikre New Zealands deltagelse i overensstemmelse med bestemmelserne i denne aftale.
   Artikel 2
   Rammer
   1.   New Zealand tilslutter sig Rådets afgørelse, hvorved Rådet for Den Europæiske Union beslutter, at EU skal gennemføre en krisestyringsoperation, og enhver anden afgørelse, hvorved Rådet for Den Europæiske Union beslutter at forlænge EU-krisestyringsoperationen, i overensstemmelse med bestemmelserne i denne aftale og eventuelle nødvendige gennemførelsesarrangementer.
   2.   New Zealands deltagelse i en EU-krisestyringsoperation berører ikke Den Europæiske Unions selvstændige beslutningstagning.
   3.   Stk. 1 berører ikke New Zealands ret til at trække sig fra deltagelse i en EU-krisestyringsoperation, hvis det ikke er enigt i en i nævnte stykke omhandlet afgørelse.
   Artikel 3
   Status for personel og styrker
   1.   Status for det personel, som New Zealand udsender til en civil EU-krisestyringsoperation, og/eller for de styrker, som New Zealand bidrager med til en militær EU-krisestyringsoperation, er underlagt den eventuelle aftale om status for styrkerne/missionen, der måtte være indgået mellem Den Europæiske Union og den eller de stater, hvor operationen gennemføres.
   2.   Status for det personel, der er udstationeret ved hovedkvarterer eller enheder uden for den eller de stater, hvor EU-krisestyringsoperationen finder sted, er underlagt arrangementer aftalt mellem de pågældende hovedkvarterer og enheder og New Zealand.
   3.   Med forbehold af den i stk. 1 omhandlede aftale om status for styrkerne/missionen og eventuelle gældende bilaterale eller multilaterale aftaler, i tilfælde hvor New Zealands styrker opererer om bord på en EU-medlemsstats fartøj eller luftfartøj, har sidstnævnte stat jurisdiktion i henhold til egne interne love og procedurer.
   4.   New Zealand har ansvaret for at behandle eventuelle klager fra eller vedrørende et medlem af sit personel i forbindelse med deltagelsen i en EU-krisestyringsoperation. New Zealand har ansvaret for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter.
   5.   Parterne er enige om at frafalde alle erstatningskrav (bortset fra kontraktmæssige krav) mod hinanden for skade på, tab eller ødelæggelse af aktiver, der ejes/betjenes af en af parterne, eller personskade eller død blandt en af parternes personel, der er opstået under udøvelsen af deres officielle pligter i forbindelse med aktiviteter i henhold til denne aftale, når bortses fra grov uagtsomhed eller forsætlig forsømmelse.
   6.   New Zealand forpligter sig til at fremsætte en erklæring om frafald af krav mod enhver stat, der deltager i en EU-krisestyringsoperation, som New Zealand deltager i, og til at fremsætte denne ved undertegnelsen af denne aftale.
   7.   Den Europæiske Union forpligter sig til at sikre, at Den Europæiske Unions medlemsstater ved undertegnelsen af denne aftale fremsætter en erklæring om frafald af krav i forbindelse med New Zealands senere deltagelse i en EU-krisestyringsoperation.
   Artikel 4
   Klassificerede informationer
   1.   New Zealand træffer passende foranstaltninger til at sikre, at EU's klassificerede informationer beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (1), og supplerende retningslinjer fra de kompetente myndigheder, herunder retningslinjer fra den øverstbefalende for EU-operationen for så vidt angår en militær EU-krisestyringsoperation eller fra EU's missionschef for så vidt angår en civil EU-krisestyringsoperation.
   2.   Hvis EU modtager klassificerede oplysninger fra New Zealand, skal de pågældende oplysninger beskyttes i overensstemmelse med deres klassifikationsgrad og i henhold til de standarder, der er fastsat i forskrifterne vedrørende klassificerede EU-oplysninger.
   3.   Hvis EU og New Zealand har indgået en aftale om sikkerhedsprocedurer med henblik på udveksling af klassificerede informationer, finder bestemmelserne i en sådan aftale anvendelse i forbindelse med en EU-krisestyringsoperation.
   AFDELING II

      BESTEMMELSER OM DELTAGELSE I CIVILE KRISESTYRINGSOPERATIONER

   Artikel 5
   Personel, der er udsendt til en civil EU-krisestyringsoperation
   1.   New Zealand sikrer, at det personel, det har udsendt til den civile EU-krisestyringsoperation, løser sine opgaver i overensstemmelse med:

               a)

               Rådets afgørelse og efterfølgende ændringer som omhandlet i artikel 2, stk. 1

               b)

               operationsplanen

               c)

               gennemførelsesbestemmelserne.

         2.   New Zealand underretter i god tid missionschefen for den civile EU-krisestyringsoperation (»missionschefen«) og Unionens højtstående repræsentant for udenrigsanliggender og sikkerhedspolitik (»HR«) om eventuelle ændringer i sit bidrag til den civile EU-krisestyringsoperation.
   3.   Personel, der udsendes til den civile EU-krisestyringsoperation, underkastes en lægeundersøgelse, et vaccinationsprogram, dersom de kompetente myndigheder i New Zealand finder dette nødvendigt, og skal af en kompetent myndighed i New Zealand erklæres for egnet til tjeneste ud fra et lægeligt synspunkt. Det personel, der udsendes til den civile EU-krisestyringsoperation, fremlægger en kopi af en sådan erklæring.
   Artikel 6
   Kommandostruktur
   1.   Det personel, der er udsendt af New Zealand, løser sine opgaver og handler udelukkende i den civile EU-krisestyringsoperations interesse.
   2.   Alt personel forbliver fuldt ud underlagt vedkommende nationale myndigheders kommando.
   3.   De nationale myndigheder overdrager den operative kontrol til Den Europæiske Union.
   4.   Missionschefen påtager sig ansvaret for og har kommando over og kontrol med den civile EU-krisestyringsoperation i indsatsområdet.
   5.   Missionschefen leder den civile EU-krisestyringsoperation og varetager den daglige styring.
   6.   New Zealand har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i artikel 2, stk. 1.
   7.   Missionschefen for den civile EU-krisestyringsoperation har ansvaret for den disciplinære kontrol med personellet fra den civile EU-krisestyringsoperation. I det omfang det er nødvendigt, pålægger vedkommende nationale myndigheder disciplinære sanktioner.
   8.   New Zealand udpeger et nationalt kontaktpunkt (NPC) til at repræsentere sit nationale kontingent i operationen. NPC refererer til missionschefen for den civile EU-krisestyringsoperation for så vidt angår nationale spørgsmål og er ansvarligt for den daglige disciplin i kontingentet.
   9.   Den Europæiske Unions beslutning om at afslutte operationen træffes efter høring af New Zealand, hvis det stadig bidrager til den civile EU-krisestyringsoperation på datoen for operationens afslutning.
   Artikel 7
   Finansielle aspekter
   1.   New Zealand afholder alle udgifter i forbindelse med sin deltagelse i operationen, bortset fra de løbende udgifter, som fastlagt i driftsbudgettet for operationen. Dette berører ikke artikel 8.
   2.   Såfremt fysiske eller juridiske personer fra den eller de stater, hvor operationen gennemføres, påføres død, personskade, tab eller anden skade, er spørgsmål om New Zealands eventuelle ansvar og kompensation omfattet af de betingelser, der er fastsat i den i artikel 3, stk. 1, omhandlede gældende aftale om missionens status eller eventuelle gældende alternative ordninger.
   Artikel 8
   Bidrag til driftsbudgettet
   1.   New Zealand bidrager til finansieringen af budgettet for den civile EU-krisestyringsoperation.
   2.   New Zealands finansielle bidrag til driftsbudgettet beregnes på grundlag af den af følgende formler, som giver det mindste beløb:

               a)

               den andel af referencegrundlaget, hvormed New Zealands BNI står i forhold til den samlede BNI for alle de stater, der bidrager til operationens driftsbudget, eller

               b)

               den andel af referencegrundlaget for driftsbudgettet, hvormed andelen af New Zealands personel, der deltager i operationen, står i forhold til det samlede personel fra alle de stater, der deltager i operationen.

         3.   Uanset stk. 1 og 2 bidrager New Zealand ikke til finansieringen af dagpenge til personel fra Den Europæiske Unions medlemsstater.
   4.   Uanset stk. 1 fritager Den Europæiske Union principielt New Zealand for betaling af finansielle bidrag til en bestemt civil EU-krisestyringsoperation, såfremt:

               a)

               Den Europæiske Union beslutter, at New Zealands deltagelse i operationen yder et væsentligt bidrag, som er af afgørende betydning for den pågældende operation, eller

               b)

               BNI pr. indbygger i New Zealand ikke overstiger BNI i en af Den Europæiske Unions medlemsstater.

         5.   Et arrangement om betalingen af New Zealands bidrag til driftsbudgettet i forbindelse med den civile EU-krisestyringsoperation indgås mellem missionschefen for den civile EU-krisestyringsoperation og de relevante administrative myndigheder i New Zealand. Dette arrangement skal bl.a. omfatte bestemmelser om følgende forhold:

               a)

               beløbets størrelse

               b)

               arrangementerne i forbindelse med indbetaling af det finansielle bidrag og

               c)

               revisionsproceduren.

         AFDELING III

      BESTEMMELSER OM DELTAGELSE I MILITÆRE KRISESTYRINGSOPERATIONER

   Artikel 9
   Deltagelse i militære EU-krisestyringsoperationer
   1.   New Zealand sikrer, at dets styrker og personel, der deltager i den militære EU-krisestyringsoperation, løser deres opgaver i overensstemmelse med:

               a)

               Rådets afgørelse og efterfølgende ændringer som omhandlet i artikel 2, stk. 1

               b)

               operationsplanen og

               c)

               gennemførelsesbestemmelserne.

         2.   New Zealand underretter i god tid EU's øverstbefalende for operationen om eventuelle ændringer af sin deltagelse i operationen.
   Artikel 10
   Kommandostruktur
   1.   Alle styrker og alt personel, der deltager i den militære EU-krisestyringsoperation, forbliver fuldt ud underlagt vedkommende nationale myndigheders kommando.
   2.   Det personel, der er udsendt af New Zealand, løser sine opgaver og handler udelukkende i den militære EU-krisestyringsoperations interesse.
   3.   De nationale myndigheder overdrager den operative og taktiske kommando over og/eller kontrol med deres styrker og personel til den øverstbefalende for EU-operationen, som kan uddelegere sin myndighed.
   4.   New Zealand har samme rettigheder og pligter i forbindelse med den daglige styring af operationen som de deltagende EU-medlemsstater.
   5.   Den øverstbefalende for EU-operationen kan til enhver tid efter høring af New Zealand kræve, at New Zealands bidrag trækkes tilbage.
   6.   New Zealand udpeger en højtstående militær repræsentant (SMR) til at repræsentere sit nationale kontingent i den militære EU-krisestyringsoperation. SMR rådfører sig med den øverstbefalende for EU-styrken om alle forhold i forbindelse med operationen og er ansvarlig for den daglige disciplin i New Zealands kontingent.
   Artikel 11
   Finansielle aspekter
   1.   Med forbehold af artikel 12 i denne aftale afholder New Zealand alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retlige instrumenter, der er omhandlet i artikel 2, stk. 1, i denne aftale samt i Rådets afgørelse 2008/975/FUSP (2) om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet.
   2.   Såfremt fysiske eller juridiske personer fra den eller de stater, hvor operationen gennemføres, påføres død, personskade, tab eller anden skade, er spørgsmål om New Zealands eventuelle ansvar og kompensation omfattet af de betingelser, der er fastsat i den i artikel 3, stk. 1, omhandlede gældende aftale om missionens status eller eventuelle gældende alternative ordninger.
   Artikel 12
   Bidrag til de fælles udgifter
   1.   New Zealand bidrager til finansieringen af de fælles udgifter til den militære EU-krisestyringsoperation.
   2.   New Zealands finansielle bidrag til de fælles udgifter beregnes på grundlag af den af følgende formler, som giver det mindste beløb:

               a)

               den andel af de fælles udgifter, hvormed New Zealands BNI står i forhold til den samlede BNI for alle de stater, der bidrager til operationens fælles udgifter, eller

               b)

               den andel af de fælles udgifter, hvormed andelen af New Zealands personel, der deltager i operationen, står i forhold til det samlede personel fra alle de stater, der deltager i operationen.

         Når formlen i første afsnit, litra b), anvendes, og New Zealand kun bidrager med personel til det operative hovedkvarter eller styrkehovedkvarteret, benyttes den andel, som New Zealands personel udgør i forhold til det samlede personel i de respektive hovedkvarterer. I andre tilfælde er andelen den, som alt det personel, New Zealand bidrager med, udgør i forhold til operationens samlede personel.
   3.   Uanset stk. 1 ovenfor fritager Den Europæiske Union principielt New Zealand for betaling af finansielle bidrag til de fælles udgifter til en bestemt militær EU-krisestyringsoperation, såfremt:

               a)

               Den Europæiske Union beslutter, at New Zealands deltagelse i operationen yder et væsentligt bidrag til aktiver og/eller kapaciteter, som er af afgørende betydning for operationen, eller

               b)

               BNI pr. indbygger i New Zealand ikke overstiger BNI i en af Den Europæiske Unions medlemsstater.

         4.   Der indgås et arrangement mellem den administrator, der er omhandlet i afgørelse 2008/975/FUSP om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet, og de kompetente administrative myndigheder i New Zealand. Dette arrangement skal bl.a. omfatte bestemmelser om følgende forhold:

               a)

               beløbets størrelse

               b)

               arrangementerne i forbindelse med indbetaling af det finansielle bidrag og

               c)

               revisionsproceduren.

         AFDELING IV

      AFSLUTTENDE BESTEMMELSER

   Artikel 13
   Arrangementer til gennemførelse af aftalen
   Med forbehold af artikel 12, stk. 4, og artikel 8, stk. 5, indgås de tekniske og administrative arrangementer, der er nødvendige for at gennemføre denne aftale, mellem Unionens højtstående repræsentant for udenrigsanliggender og sikkerhedspolitik og de relevante myndigheder i New Zealand.
   Artikel 14
   Manglende overholdelse
   Hvis en af parterne ikke overholder sine forpligtelser i henhold til denne aftale, har den anden part ret til at opsige aftalen med en måneds varsel.
   Artikel 15
   Bilæggelse af tvister
   Tvister om fortolkning eller anvendelse af denne aftale bilægges mellem parterne med diplomatiske midler.
   Artikel 16
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale tages op til revision efter anmodning fra en af parterne.
   3.   Denne aftale kan ændres på grundlag af en fælles skriftlig aftale mellem parterne.
   4.   Denne aftale kan opsiges af en af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.

      Udfærdiget i Bruxelles den attende april to tusind og tolv.

         For Den Europæiske Union

         For New Zealand

      (1)  EUT L 141 af 27.5.2011, s. 17.

      (2)  EUT L 345 af 23.12.2008, s. 96.
   ERKLÆRING FRA EU-MEDLEMSSTATERNE
   Når EU-medlemsstaterne anvender en EU-rådsafgørelse om en EU-krisestyringsoperation, som New Zealand deltager i, vil de, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod New Zealand for personskade eller død blandt deres personel eller for tingsskade eller tab af materiel, der tilhører dem eller benyttes af EU-krisestyringsoperationen, hvis sådan personskade, død, anden skade eller tab

               —

               er forvoldt af personel fra New Zealand under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører New Zealand, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen fra New Zealand under benyttelsen af dette materiel.

         ERKLÆRING FRA NEW ZEALAND
   Når New Zealand anvender en EU-rådsafgørelse om en EU-krisestyringsoperation, vil den, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver EU-medlemsstat, der deltager i EU-krisestyringsoperationen, for personskade eller død blandt dens personel eller for anden skade eller tab af materiel, der tilhører den eller benyttes af EU-krisestyringsoperationen, hvis sådan personskade, død, anden skade eller tab

               a)

               er forvoldt af personel under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse, eller

               b)

               er opstået under benyttelsen af materiel, der tilhører stater, som deltager i EU-krisestyringsoperationen, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen under benyttelsen af dette materiel.


Avis juridique important

|

31987D0122

87/122/EØF: Rådets afgørelse af 9. februar 1987 om afslutning af anden brevveksling om tillæg til aftalen mellem Det europæiske økonomiske Fællesskab og New Zealand om handel med fåre-, lamme- og gedekød og omfattende et arrangement vedrørende nævnte aftales klausul 2, første afsnit

EF-Tidende nr. L 050 af 19/02/1987 s. 0027

*****  RAADETS  AFGOERELSE  af 9. februar 1987  om afslutning af anden brevveksling om tillaeg til aftalen mellem Det europaeiske oekonomiske Faellesskab og New Zealand om handel med faare-, lamme- og gedekoed og omfattende et arrangement vedroerende naevnte aftales klausul 2, foerste afsnit  (87/122/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, saerlig artikel 113,  under henvisning til henstilling fra Kommissionen, og  ud fra foelgende betragtninger:  I forbindelse med den med Det europaeiske oekonomiske Faellesskab indgaaede aftale om frivilling begraensning af eksporten af faare- og gedekoed (1) har New Zealand ved brevveksling (2) forpligtet sig til at begraense sin eksport til visse markeder i Faellesskabet, der betragtes som foelsomme omraader; ved denne forpligtelse bestemmes det imidlertid, at maengderne for 1987 og 1988 fastsaettes inden den 1. august 1986;  Kommissionen har foert forhandlinger med New Zealand om dette spoergsmaal, og disse forhandlinger er blevet afsluttet med paraferingen af en brevveksling med dette land -  TRUFFET FOELGENDE AFGOERELSE:  Artikel 1  1. Anden brevveksling om tillaeg til aftalen mellem Det europaeiske oekonomiske Faellesskab og New Zealand om handel med faare-, lamme- og gedekoed og omfattende et arrangement vedroerende naevnte aftales klausul 2, foerste afsnit, godkendes herved paa Faellesskabets vegne.  2. Teksten til brevvekslingen er knyttet til denne afgoerelse.  Artikel 2  Formanden for Raadet bemyndiges til at udpege den person, der er befoejet til at undertegne den i artikel 1 naevnte brevveksling med bindende virkning for Faellesskabet.  Udfaerdiget i Bruxelles, den 9. februar 1987.  Paa Raadets vegne  P. DE KEERSMAEKER  Formand  (1) EFT nr. L 275 af 18. 10. 1980, s. 28.  (2) EFT nr. L 187 af 14. 7. 1984, s. 75.


title: Rådets afgørelse 2009/1002/FUSP af 22. december 2009 om ændring af fælles holdning 2006/795/FUSP om restriktive foranstaltninger over for Den Demokratiske Folkerepublik Korea

text:
               23.12.2009

               DA

               Den Europæiske Unions Tidende

               L 346/47

      RÅDETS AFGØRELSE 2009/1002/FUSP
   af 22. december 2009
   om ændring af fælles holdning 2006/795/FUSP om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 20. november 2006 vedtog Rådet for Den Europæiske Union fælles holdning 2006/795/FUSP om restriktive foranstaltninger over for Den Demokratiske Folkerepublik Korea (DPRK) (1); denne fælles holdning blev ændret ved fælles holdning 2009/573/FUSP (2) til gennemførelse af FN's Sikkerhedsråds resolution 1874 (2009).

               (2)

               Forbuddet mod direkte og indirekte levering, salg eller overførsel til DPRK af visse typer produkter, materiel, udstyr, varer og teknologi bør omfatte alle varer med dobbelt anvendelse og teknologi, som er anført i bilag I til forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse (3).

               (3)

               Rådet har identificeret yderligere personer og enheder, der opfylder kriterierne i artikel 3, stk. 1, litra b), artikel 4, stk. 1, litra b), artikel 3, stk. 1, litra c) og artikel 4, stk. 1, litra c), i fælles holdning 2006/795/FUSP. Disse personer og enheder bør derfor anføres i bilag II og III til den pågældende fælles holdning.

               (4)

               Fælles holdning 2006/795/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I fælles holdning 2006/795/FUSP foretages følgende ændringer:

               1)

               Artikel 1, stk. 1, litra c), affattes således:

                           »c)

                           visse andre typer produkter, materiel, udstyr, varer og teknologi, der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben, eller som kunne bidrage til dets militære aktiviteter, og som skal omfatte alle varer med dobbelt anvendelse og teknologi, som er anført i bilag I til Rådets forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse (4). Den Europæiske Union træffer de nødvendige foranstaltninger til at fastlægge, hvilke produkter der skal være omfattet af denne bestemmelse.

               2)

               Artikel 4, stk. 3 og 4, affattes således:
               »3.   Der kan gøres undtagelser for midler og økonomiske ressourcer, der

                           a)

                           er nødvendige for at dække basale behov, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter,

                           b)

                           er bestemt udelukkende til betaling af rimelige honorarer og godtgørelse af udgifter i forbindelse med juridisk bistand, eller

                           c)

                           udelukkende er bestemt til betaling af afgifter eller gebyrer i overensstemmelse med national lovgivning, til rutinemæssig forvaltning af indefrosne midler og økonomiske ressourcer,

                     efter at den pågældende medlemsstat har underrettet udvalget om, at den, når det er hensigtsmæssigt, har til hensigt at godkende adgangen til sådanne midler og økonomiske ressourcer for personer og enheder, der er anført i bilag I, og udvalget ikke har truffet negativ afgørelse herom senest fem arbejdsdage efter en sådan underretning.
               4.   Der kan desuden gøres undtagelser for midler og økonomiske ressourcer, der:

                           a)

                           er nødvendige til afholdelse af ekstraordinære udgifter, forudsat at den pågældende medlemsstat har underrettet og opnået godkendelse fra udvalget for personer og enheder, der er anført i bilag I, eller

                           b)

                           er genstand for en retlig, administrativ eller voldgiftsmæssig afgørelse om tilbageholdelsesret eller en dom, i hvilket fald midlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret forud for den dato, hvor personen eller enheden som omhandlet i stk. 1 blev udpeget af sanktionsudvalget, Sikkerhedsrådet eller Rådet, og ikke er til fordel for en person eller enhed, som omhandlet i stk. 1, efter at den pågældende medlemsstat har underrettet udvalget for så vidt angår personer og enheder, der er anført i bilag I.«.

         Artikel 2
   Bilag II og III til fælles holdning 2006/795/FUSP erstattes af teksten i bilaget til denne afgørelse.
   Artikel 3
   Denne afgørelse træder i kraft på dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 22. december 2009.

            På Rådets vegne

         A. CARLGREN

            Formand

      (1)  EUT L 322 af 22.11.2006, s. 32.

      (2)  EUT L 197 af 29.7.2009, s. 111.

      (3)  EUT L 134 af 29.5.2009, s. 1.

      (4)  EUT L 134 af 29.5.2009, s. 1.«.

      BILAG
      »
            BILAG II
            A.   Liste over personer, der er omhandlet i artikel 3. stk. 1, litra b), og artikel 4, stk. 1, litra b)

                        #

                        Navn (og eventuelle kaldenavne)

                        Identifikations oplysninger

                        Begrundelse

                        1.

                        CHANG Song-taek (alias JANG Song-Taek)

                        Fødselsdato:
                        2.2.1946 eller 6.2.1946 eller 23.2.1946
                        (provinsen Hamgyong Nord)
                        Pasnr. (fra og med 2006): PS 736420617

                        Medlem af den nationale forsvars¬kommission. Direktør for administr¬ationsafdelingen i det koreanske arbejderparti.

                        2.

                        CHON Chi Bu

                        Medlem af General Bureau of Atomic Energy, tidligere teknisk direktør i Yongbyon.

                        3.

                        CHU Kyu-Chang (alias JU Kyu-Chang)

                        Fødselsdato: mellem 1928 og 1933

                        Første vicedirektør i forsvarsindustri¬afdelingen (det ballistiske program), det koreanske arbejderparti, medlem af den nationale forsvarskommission.

                        4.

                        HYON Chol-hae

                        Fødselsdato:
                        1934 (Manchuriet, Kina)

                        Vicedirektør i folkets væbnede styrkers afdeling for den generelle politik (militær rådgiver for Kim Jong Il).

                        5.

                        JON Pyong-ho

                        Fødselsdato: 1926

                        Sekretær i det koreanske arbejderpartis centralkomité. Leder af centralkomitéens afdeling for militærmaterielindustrien, som kontrollerer centralkomitéens 2. økonomiske komité. Medlem af den nationale forsvarskommission.

                        6.

                        KIM Yong-chun (alias Young-chun)

                        FFødselsdato: 4.3.1935
                        Pasnr.: 554410660

                        Næstformand i den nationale forsvars¬kommission. Minister for Folkets væb¬nede styrker. Særlig rådgiver for Kim Jong Il i spørgsmål vedrørende nuklear strategi.

                        7.

                        O Kuk-Ryol

                        Fødselsdato: 1931
                        (Jilin-provinsen, Kina)

                        Næstformand i den nationale forsvars¬kommission, med ansvar for at overvåge erhvervelsen i udlandet af højteknologi til det nukleare og det ballistiske program.

                        8.

                        PAEK Se-bong

                        Fødselsdato: 1946

                        Formand for 2. økonomiske komité (ansvarlig for det ballistiske program) i det koreanske arbejderpartis central¬komité. Medlem af den nationale forsvarskommission.

                        9.

                        PAK Jae-gyong (alias Chae-Kyong)

                        Fødselsdato: 1933
                        Pasnr.: 554410661

                        Vicedirektør i folkets væbnede styrkers afdeling for den generelle politik og vicedirektør i folkets væbnede styrkers logistiske afdeling (militær rådgiver for Kim Jong Il).

                        10.

                        PYON Yong Rip (alias Yong-Nip)

                        Fødselsdato: 20.9.1929
                        Pasnr.: 645310121
                        (udstedt den 13.9.2005)

                        Formand for videnskabernes akademi, der beskæftiger sig med WMD-relateret biologisk forskning.

                        11.

                        RYOM Yong

                        Direktør i General Bureau of Atomic Energy (en enhed udpeget af De Forenede Nationer), med ansvar for internationale forbindelser.

                        12.

                        SO Sang-kuk

                        Fødselsdato:
                        mellem 1932 og 1938

                        Leder af afdelingen for atomfysik på Kim Il Sung-Universitetet.

            B.   Liste over enheder, der er omhandlet i artikel 4, stk. 1, litra b)

                        #

                        Navn (og eventuelle kaldenavne)

                        Identifikations oplysninger

                        Begrundelse

                        1.

                        Atomforskningscentret i Yongbyon

                        Forskningscenter, der har medvirket til fremstilling af plutonium af militær kvalitet. Centret hører under General Bureau of Atomic Energy (enhed udpeget af De Forenede Nationer, 16.7.2009).

                        2.

                        Korea Pugang Mining and Machinery Corporation ltd

                        Datterselskab af Korea Ryongbong General Corporation (enhed udpeget af De Forenede Nationer, 24.4.2009), som administrerer fabrikker, der fremstiller aluminiumspulver, der kan benyttes i forbindelse med missiler.

                        3.

                        Korean Ryengwang Trading Corporation

                        Rakwon-dong, Pothonggang District, Pyongyang, Nordkorea

                        Datterselskab af Korea Ryongbong General Corporation (enhed udpeget af De Forenede Nationer, 24.4.2009).

                        4.

                        Sobaeku United Corp (alias Sobaeksu United Corp)

                        Statsejet virksomhed, der deltager i forskning i eller erhvervelse af følsomme produkter eller følsomt udstyr. Den ejer en række naturgrafitminer, der leverer råvarer til to forarbejdningsfabrikker, der bl.a. fremstiller grafitblokke, der kan benyttes til ballistiske formål.

            BILAG III
            A.   Liste over personer, der er omhandlet i artikel 3, stk. 1, litra c), og artikel 4, stk. 1, litra c)

                        1.

                        KIM Tong-un

                        Direktør for »Office 39« i arbejder¬partiets centralkomité, som beskæftiger sig med spredningsfinansiering.

                  «


title: 2013/132/EU: Den Europæiske Centralbanks afgørelse af 11. januar 2013 om fastlæggelse af rammerne for en public key-infrastruktur for Det Europæiske System af Centralbanker (ECB/2013/1)

text:
               16.3.2013

               DA

               Den Europæiske Unions Tidende

               L 74/30

         DEN EUROPÆISKE CENTRALBANKS AFGØRELSE
   af 11. januar 2013
   om fastlæggelse af rammerne for en public key-infrastruktur for Det Europæiske System af Centralbanker
   (ECB/2013/1)
   (2013/132/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127,
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 12.1 sammenholdt med artikel 3.1, artikel 5, artikel 12.3 og artikel 16 til 24, og
   ud fra følgende betragtninger:

               (1)

               I henhold til artikel 12.1 i ESCB-statutten fastsætter Styrelsesrådet de retningslinjer og træffer de beslutninger, der er nødvendige for at udføre de opgaver, der er pålagt Det Europæiske System af Centralbanker (ESCB) og Eurosystemet i henhold til traktaten og ESCB-statutten. Dette omfatter beføjelsen til at træffe beslutninger om tilrettelæggelsen af tilknyttede aktiviteter, der er nødvendige for udførelsen af disse opgaver, som f.eks. udstedelsen og administrationen af elektroniske certifikater til sikring af oplysninger, der opbevares og behandles i ESCB's og Eurosystemets elektroniske applikationer, systemer, platforme og tjenester, og for datakommunikationen til og fra disse.

               (2)

               I henhold til ESCB-statuttens artikel 12.3 er Styrelsesrådet også beføjet til at fastlægge Den Europæiske Centralbanks (ECB) interne organisation og dens besluttende organer. Styrelsesrådet er derfor beføjet til at træffe beslutning om, at ECB skal anvende elektroniske certifikater udstedt af Eurosystemets egen public key-infrastruktur.

               (3)

               Antallet af brugere, der har adgang til det stigende antal og stadig mere avancerede elektroniske applikationer, systemer, platforme og tjenester, som tilbydes af ESCB og Eurosystemet, stiger. Styrelsesrådet har identificeret et behov for avancerede informationssikkerhedstjenester, som f.eks. stærk autenticitet, elektroniske signaturer og kryptering, gennem anvendelsen af elektroniske certifikater.

               (4)

               Kun få centralbanker i ESCB har deres egen public key-infrastruktur, og der er ikke mange brugere hos de tredjeparter, som samarbejder med centralbanker i ESCB, der har nem adgang til en certificeringsmyndighed, som ESCB har godkendt i overensstemmelse med sine rammer for godkendelse af certifikater.

               (5)

               Der er et behov for, at Eurosystemet opbygger sin egen public key-infrastruktur, som kan udstede alle typer af elektroniske certifikater, f.eks. personlige og tekniske certifikater for brugere både i og uden for ESCB, og som er fleksibel nok til at kunne blive tilpasset til udviklingen i ESCB's og Eurosystemets elektroniske applikationer, systemer, platforme og tjenester. Denne public key-infrastruktur (herefter »ESCB-PKI«) skal supplere de tjenester, der udbydes af andre certificeringsmyndigheder, som ESCB har godkendt i overensstemmelse med ESCB's rammer for godkendelse af certifikater, eller af certificeringsmyndigheder, som ESCB har godkendt i forbindelse med TARGET2- eller TARGET2 Securities-applikationerne.

               (6)

               Styrelsesrådet traf den 29. september 2010 beslutning om at lancere ESCB-PKI-projektet for at opbygge og gennemføre ESCB-PKI og for at tilvejebringe de ressourcer, der er nødvendige, for at kunne færdiggøre infrastrukturen. Styrelsesrådet besluttede, at ESCB-PKI skal udvikles af, være beliggende hos og drives af Banco de España.

               (7)

               ESCB-PKI støtter indirekte udførelsen af ESCB's og Eurosystemets opgaver. Den forankres på tre ledelsesniveauer: Niveau 1 består af Styrelsesrådet og Direktionen, niveau 2 af centralbankerne i Eurosystemet og niveau 3 af den udbydende centralbank.

               (8)

               På niveau 1 har Styrelsesrådet ansvaret for ledelsen, administrationen af og kontrollen med de aktiviteter og resultater, der er nødvendige for at udvikle og drive ESCB-PKI. Styrelsesrådet har også ansvaret for beslutningstagningen vedrørende ESCB-PKI og træffer beslutning om fordelingen af de arbejdsopgaver, som ikke specifikt er henført til niveau 2 og 3.

               (9)

               Centralbankerne i Eurosystemet er ansvarlige for de opgaver, der er henlagt til niveau 2 inden for de overordnede rammer, som Styrelsesrådet har opstillet. De har kompetence i spørgsmål, der vedrører den tekniske gennemførelse af ESCB-PKI.

               (10)

               ESCB's IT-Komité (Information Technology Committee, ITC) har en ledende rolle i udviklingen af ESCB-PKI. Komitéen vejleder, vurderer, kontrollerer og godkender projektresultaterne op i mod godkendelseskriterierne i ESCB's rammer for godkendelse af certifikater samt omfanget og tidsplanen, som Styrelsesrådet har godkendt.

               (11)

               På niveau 3 er Banco de España godkendt som den udbydende centralbank, der skal udføre de opgaver, den er blevet tildelt i henhold til de overordnede rammer, som Styrelsesrådet har opstillet. Den udbydende centralbank har indført den tekniske infrastruktur og de sikkerhedsanordninger og -tjenester, der er nødvendige for at oprette og anvende en public key-infrastruktur i overensstemmelse med a) national lovgivning, der gennemfører Europa-Parlamentets og Rådets direktiv 1999/93/EF af 13. december 1999 om en fællesskabsramme for elektroniske signaturer (1), i det omfang det er relevant, b) national lovgivning, der gennemfører Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (2), i det omfang det er relevant, og c) Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3).

               (12)

               Da elektroniske certifikater indgår som afgørende elementer i anvendelsen af elektroniske applikationer, både som en autenticitetsmekanisme til at gennemføre elektroniske signaturer og til kryptering baseret på offentlige nøgler, tager ESCB-PKI højde for ESCB's og Eurosystemets eksisterende elektroniske applikationer, systemer, platforme og tjenester samt aktuelle ESCB-projekter for at sikre, at deres behov dækkes.

               (13)

               Nationale centralbanker uden for euroområdet kan træffe beslutning om at anvende de certifikater og tjenester, som ESCB-PKI udbyder —

         VEDTAGET DENNE AFGØRELSE:
   Artikel 1
   Definitioner
   I denne afgørelse forstås ved:
   1.   »certifikat« eller »elektronisk certifikat«: en elektronisk fil udstedt af en certificeringsmyndighed, som knytter en offentlig nøgle til identiteten af en certifikatindehaver, og som anvendes til alle eller nogle af følgende punkter: a) at kontrollere, at en offentlig nøgle tilhører en certifikatindehaver, b) at bekræfte en certifikatindehavers identitet, c) at kontrollere en certifikatindehavers signatur, d) at kryptere en meddelelse adresseret til en certifikatindehaver, e) at kontrollere en certifikatindehavers adgangsrettigheder til ESCB's eller Eurosystemets elektroniske applikationer, systemer, platforme og tjenester. Enhver henvisning til et certifikat eller et elektronisk certifikat i denne afgørelse omfatter henvisning til de dataoverførselsanordninger, på hvilke certifikatet eller det elektroniske certifikat ligger
   2.   »ESCB's og Eurosystemets elektroniske applikationer, systemer, platforme og tjenester«: de elektroniske applikationer, systemer, platforme og tjenester, som ESCB og/eller Eurosystemet anvender ved udførelsen af opgaver, som er overdraget til dem i henhold til traktaten eller ESCB-statutten
   3.   »public key-infrastruktur«: det sæt af individer, politikker, procedurer og computersystemer, der er nødvendige for at kunne udføre autenticitets-, krypterings-, integritets- og uafviselighedstjenester gennem offentlig og privat nøglekryptering og elektroniske certifikater
   4.   »bruger«: enten en certifikatindehaver eller en modtagerpart, eller begge
   5.   »autenticitet«: processen, hvorved identiteten af en certifikatansøger eller en certifikatindehaver kontrolleres
   6.   »centralbank i ESCB«: enten en centralbank i Eurosystemet eller en national centralbank uden for euroområdet
   7.   »centralbank i Eurosystemet«: enten en national centralbank i en medlemsstat, der har euroen som valuta, herunder den udbydende centralbank, eller ECB
   8.   »den udbydende centralbank«: den nationale centralbank, som Styrelsesrådet har udpeget til at udvikle ESCB-PKI og til at udbyde ESCB-PKI-tjenesterne på vegne af og til fordel for centralbankerne i Eurosystemet
   9.   »national centralbank uden for euroområdet«: en national centralbank i en medlemsstat, der ikke har euroen som valuta
   10.   »ESCB-PKI certificeringsmyndighed«: den enhed, som brugerne har tillid til, der udsteder, administrerer, tilbagekalder og fornyer certifikater på vegne af centralbankerne i ESCB eller centralbankerne i Eurosystemet i overensstemmelse med ESCB's rammer for godkendelse af certifikater
   11.   »ESCB-PKI valideringsmyndighed«: den enhed, som brugerne har tillid til, der tilvejebringer oplysninger om gyldigheden af de certifikater, der er udstedt af ESCB-PKI certificeringsmyndigheden
   12.   »certifikatindehaver«: enten et individ, som er omfattet af et elektronisk certifikat, og til hvem et elektronisk certifikat er udstedt, eller en forvalter af tekniske komponenter, som har modtaget et elektronisk certifikat udstedt af ESCB-PKI certificeringsmyndigheden til en teknisk komponent, eller begge
   13.   »ESCB's rammer for godkendelse af certifikater«:: de kriterier, der er fastlagt af ESCB's IT-Komité, til identifikation af de certificeringsmyndigheder, både i og uden for ESCB, som kan godkendes i forhold til ESCB's og Eurosystemets elektroniske applikationer, systemer, platforme og tjenester
   14.   »registreringsmyndighed«: en enhed, som brugerne har tillid til, der kontrollerer en certifikatansøgers identitet, før ESCB-PKI certificeringsmyndigheden udsteder et certifikat
   15.   »modtagerpart«: et individ eller en enhed, bortset fra certifikatindehaveren, som modtager og forlader sig på et certifikat
   16.   »revisionspolitik«: ESCB's revisionspolitik, som fastsat af Styrelsesrådet den 7. oktober 1998 og offentliggjort på ECB's websted (4)

   17.   »certifikatansøger«: et individ, der anmoder om udstedelse af et certifikat til sig selv eller til en teknisk komponent
   18.   »teknisk komponent«: al software- eller hardwareudstyr, der kan identificeres ved hjælp af elektroniske certifikater.
   Artikel 2
   Anvendelsesområde
   1.   Ved denne afgørelse fastlægges rammerne for ESCB-PKI. ESCB-PKI er Eurosystemets egen public key-infrastruktur, der er udviklet af den udbydende centralbank på vegne af og til fordel for centralbankerne i Eurosystemet, og som udsteder, administrerer, tilbagekalder og fornyer certifikater i overensstemmelse med ESCB's rammer for godkendelse af certifikater.
   2.   Da ESCB-PKI tjenesterne kan have en indvirkning på modtagerparterne, fastlægger denne afgørelse også betingelserne, hvorunder sådanne parter kan forlade sig på ESCB-PKI certifikater.
   Artikel 3
   Anvendelsesområde og mål for ESCB-PKI
   1.   Brugere har kun adgang til og kan kun anvende de af ESCB's og Eurosystemets elektroniske applikationer, systemer, platforme og tjenester, der er af middel eller over middel kritikalitet hvis brugerens autenticitet er blevet bekræftet ved hjælp af et elektronisk certifikat, der er udstedt og administreret af en certificeringsmyndighed, som ESCB har godkendt i overensstemmelse med ESCB's rammer for godkendelse af certifikater, herunder af ESCB-PKI certificeringsmyndigheden, eller af certificeringsmyndigheder, som ESCB har godkendt i forbindelse med TARGET2- eller TARGET2 Securities-applikationerne.
   2.   ESCB-PKI certificeringsmyndigheden udsteder elektroniske certifikater og udbyder andre elektroniske certificeringstjenester til certifikatindehavere hos centralbankerne i ESCB og hos tredjeparter, der samarbejder med dem, for at sikre, at indehaverne har sikker adgang til og kan anvende ESCB's og Eurosystemets elektroniske applikationer, systemer, platforme og tjenester.
   3.   ESCB-PKI udbyder følgende certificeringstjenester:

               a)

               udstedelse, fornyelse og tilbagekaldelse af certifikater samt bekræftelse af et certifikats gyldighed i forhold til forskellige typer af certifikater

               b)

               udstedelse af certifikater til brug for autenticitet, elektronisk signatur og kryptering i forhold til brugere i og uden for ESCB, samt tekniske certifikater

               c)

               genetablering af den private nøgle for at sikre, at det er muligt at genetablere oplysninger, der er krypteret på basis af en offentlig nøgle, i tilfælde af et certifikat er gået tabt

               d)

               levering til certifikatindehavere og administration af kryptografiske kendetegn, hvis det er nødvendigt

               e)

               tilvejebringelse af oplysninger om administrationsprocedurer for ESCB-PKI certifikater og teknisk støtte til ESCB's projektledere i forbindelse med integreringen af ESCB-PKI certifikater i deres applikationer.

         Andre tjenester kan tilføjes senere, hvis det er nødvendigt for ESCB's og Eurosystemets elektroniske applikationer, systemer, platforme og tjenester.
   Artikel 4
   Rammerne for ESCB-PKI
   1.   Medmindre andet følger af denne afgørelse, fastsættes den udbydende centralbanks og de andre centralbanker i Eurosystemets ansvar og opgaver i forbindelse med gennemførelsen, driften og anvendelsen af ESCB-PKI i en niveau 2-niveau 3-aftale, og de præciseres yderligere i ESCB-PKI's certifikatpolitikker og i erklæringen om certificeringspraksis for ESCB-PKI.
   2.   Niveau 2-niveau 3-aftalen, som omfatter serviceniveauaftalen, indeholder den aftale, der er forhandlet mellem den udbydende centralbank og centralbankerne i Eurosystemet vedrørende den udbydende centralbanks og centralbankerne i Eurosystemets ansvar og opgaver. Den forelægges Styrelsesrådet til godkendelse, hvorefter den underskrives af den udbydende centralbank og centralbankerne i Eurosystemet.
   3.   Serviceniveauaftalen er både en aftale, der fastsætter det niveau af tjenester, som den udbydende centralbank skal udbyde til Eurosystemet, og en aftale, der fastsætter det niveau af tjenester, som Eurosystemet skal udbyde til de nationale centralbanker uden for euroområdet og til tredjeparter i forhold til ESCB-PKI.
   4.   Erklæringen om certificeringspraksis for ESCB-PKI er et regelsæt, der dækker elektroniske certifikaters livscyklus fra den indledende anmodning til den endelige tildeling eller tilbagekaldelse, samt forholdene mellem certifikatansøgeren eller -indehaveren, ESCB-PKI certificeringsmyndigheden og modtagerparterne. Det dækker både de elektroniske certifikater, der er omfattet af direktiv 1999/93/EF, og de elektroniske certifikater, der falder uden for direktivets anvendelsesområde. Det fastsætter også alle parters roller og ansvar og fastlægger procedurerne for udstedelse og administration af certifikater. Det indgår som bilag til niveau 2-niveau 3-aftalen.
   5.   ESCB-PKI's certifikatpolitikker fastsætter de regelsæt, der finder anvendelse på alle typer af udstedte certifikater. Hvert regelsæt gennemfører for de enkelte typer af udstedte certifikater de nærmere detaljer i forhold til erklæringen om certificeringspraksis for ESCB-PKI. ESCB-PKI's certifikatpolitikker indgår som bilag til niveau 2-niveau 3-aftalen.
   6.   ESCB-PKI's certifikatpolitikker og erklæringen om certificeringspraksis for ESCB-PKI offentliggøres på ESCB-PKI's websted (5).
   7.   Oplysninger om ESCB-PKI certificeringsmyndigheden, herunder dennes identitet og tekniske komponenter, findes i bilaget til denne afgørelse.
   Artikel 5
   Den udbydende centralbanks ansvar og roller
   1.   Den udbydende centralbank har ansvaret for driften og vedligeholdelsen af ESCB-PKI til fordel for centralbankerne i Eurosystemet, herunder beliggenheden, driften og administrationen, der udføres i overensstemmelse med niveau 2-niveau 3-aftalen. Navnlig leverer den certifikater og ESCB-PKI tjenester i overensstemmelse med driftskrav og tekniske specifikationer, som f.eks. ESCB's rammer for godkendelse af certifikater og de krav og specifikationer, der indgår i niveau 2-niveau 3-aftalen.
   2.   Den udbydende centralbank indfører de nødvendige organisatoriske infrastrukturer til oprettelse, udstedelse og administration af certifikater og sikrer, at infrastrukturen holdes vedlige. Med henblik herpå og efter høring af IT-Komitéen kan den udbydende centralbank vedtage regler, der vedrører dens interne organisation og administration.
   3.   Den udbydende centralbank fungerer som ESCB-PKI certificeringsmyndighed og ESCB-PKI valideringsmyndighed.
   4.   Niveau 2-niveau 3-aftalen fastsætter den ansvarsordning, der finder anvendelse på den udbydende centralbank.
   Artikel 6
   Centralbankerne i Eurosystemets ansvar og roller
   1.   Hver centralbank i Eurosystemet har ansvaret for at identificere sine certifikatindehavere. Den opretter en stilling som registreringsmedarbejder til udførelse af denne opgave, og medarbejderen beføjes til at registrere tredjepartsbrugere.
   2.   Hver centralbank i Eurosystemet fungerer som modtagerpart i forhold til certifikater, der er udstedt af ESCB-PKI til andre centralbanker i Eurosystemet eller certifikatindehavere hos tredjepartsbruger, og som skal krypteres og signeres elektronisk.
   3.   Hver centralbank i Eurosystemet, der anvender ESCB-PKI-tjenester, fungerer som registreringsmyndighed for certifikatansøgere og sikrer, at disse accepterer og anvender de brugerbetingelser, der indgår i ESCB-PKI certificeringsmyndighedens blanket, ved ansøgningen om tjenester.
   Artikel 7
   Forholdet mellem centralbankerne i Eurosystemet, tredjeparter og certifikatindehavere
   Centralbankerne i Eurosystemet indfører regelsæt vedrørende sikker adgang for tredjeparter og deres anvendelse af ESCB's og Eurosystemets elektroniske applikationer, systemer, platforme og tjenester gennem anvendelsen af ESCB-PKI-certifikater. Disse regelsæt regulerer alene forholdet mellem den pågældende centralbank i Eurosystemet og de tredjeparter, der anvender ESCB-PKI-certifikater. Tredjeparter skal overholde ESCB-PKI's certifikatpolitikker, erklæringen om certificeringspraksis for ESCB-PKI og brugerbetingelserne, der indgår i ESCB-PKI certificeringsmyndighedens blanket, ved ansøgningen om tjenester.
   Artikel 8
   Forholdet til modtagerparterne
   En modtagerpart kan forlade sig på et elektronisk certifikat udstedt i henhold til denne afgørelse, forudsat at modtagerparten:

               a)

               kontrollerer certifikatets gyldighed, og om det er suspenderet eller tilbagekaldt, ved hjælp af aktuelle statusoplysninger om tilbagekaldelse

               b)

               tager højde for enhver begrænsning i certifikatets anvendelsesområde, og

               c)

               accepterer erklæringen om certificeringspraksis for ESCB-PKI og de af ESCB-PKI's certifikatpolitikker, der finder anvendelse.

         Artikel 9
   Rettigheder i forhold til ESCB-PKI
   1.   ESCB-PKI er 100 % ejet af centralbankerne i Eurosystemet.
   2.   Som følge heraf skal den udbydende centralbank, så vidt det er muligt under gældende lovgivning, tildele centralbankerne i Eurosystemet alle licenser vedrørende de intellektuelle ejendomsrettigheder, som måtte være nødvendige for, at centralbankerne i Eurosystemet kan anvende ESCB-PKI og dets komponenter samt alle ESCB-PKI-tjenesterne, og udbyde ESCB-PKI-tjenester til tredjeparter i henhold til erklæringen om certificeringspraksis for ESCB-PKI og ESCB-PKI's certifikatpolitikker. Den udbydende centralbank skal holde centralbankerne i Eurosystemet skadesløse for enhver påstand fra tredjepart om krænkelse af de intellektuelle ejendomsrettigheder.
   3.   De nærmere detaljer om centralbankerne i Eurosystemets rettigheder til ESCB-PKI fastlægges efter aftale mellem niveau 2 og niveau 3 i niveau-2-niveau 3-aftalen.
   Artikel 10
   Centralbankerne i Eurosystemets erstatningsansvar over for brugerne
   1.   Medmindre de godtgør, at de ikke har handlet uagtsomt, ifalder centralbankerne i Eurosystemet erstatningsansvar i overensstemmelse med deres opgaver og ansvar i ESCB-PKI for ethvert tab, der påføres en bruger, som med rimelighed forlader sig på et kvalificeret certifikat, som defineret i direktiv 1999/93/EF, for så vidt angår:

               a)

               korrektheden af alle oplysningerne i det kvalificerede certifikat på udstedelsestidspunktet og spørgsmålet om, hvorvidt certifikatet indeholder alle de for et kvalificeret certifikat foreskrevne angivelser, som defineret i direktiv 1999/93/EF

               b)

               sikkerhed for, at den i et kvalificeret certifikat identificerede certifikatindehaver på udstedelsestidspunktet var i besiddelse af de signaturgenereringsdata, der svarer til de i certifikatet indeholdte eller omhandlede signaturverificeringsdata

               c)

               sikkerhed for, at signaturgenererings- og signaturverificeringsanordningerne fungerer komplementært med hinanden i de tilfælde, hvor det er ESCB-PKI, der genererer begge datasæt

               d)

               enhver manglende registrering af tilbagekaldelsen af et kvalificeret certifikat.

         2.   Centralbankerne i Eurosystemet påtager sig ingen forpligtelser, afgiver ingen garantier og fraskriver sig ethvert ansvar over for en bruger, medmindre andet udtrykkeligt fremgår af denne afgørelse og af erklæringen om certificeringspraksis for ESCB-PKI.
   Artikel 11
   Nationale centralbanker uden for euroområdets deltagelse i ESCB-PKI
   1.   En national centralbank uden for euroområdet kan fungere som registreringsmyndighed for sine interne brugere samt for tredjepartsbrugere og kan oprette en stilling som registreringsmedarbejder til udførelse af denne opgave.
   2.   Under forudsætning af Styrelsesrådets godkendelse kan en national centralbank uden for euroområdet også træffe beslutning om at anvende ESCB-PKI under de samme betingelser, som finder anvendelse for centralbankerne i Eurosystemet. Med henblik herpå forelægger en national centralbank uden for euroområdet Styrelsesrådet en erklæring, i hvilken den bekræfter at ville overholde forpligtelserne i denne afgørelse og i niveau 2-niveau 3-aftalen. En national centralbank uden for euroområdet bliver ikke medejer af ESCB-PKI og forpligtes ikke til at bidrage til finansieringsrammerne for ESCB-PKI.
   Artikel 12
   Databeskyttelse
   Centralbankerne i Eurosystemet skal overholde den databeskyttelseslovgivning, der finder anvendelse på deres behandling af personlige data, ved udførelsen af deres opgaver i forbindelse med ESCB-PKI.
   Artikel 13
   Revision
   Revision af ESCB-PKI udføres i overensstemmelse med de principper og ordninger, som er indeholdt i revisionspolitikken. Revisionen berører ikke de interne kontroller og revisionsregler, der finder anvendelse på eller vedtages af centralbankerne i Eurosystemet.
   Artikel 14
   Finansielle foranstaltninger
   Centralbankerne i Eurosystemet bærer omkostninger ved udviklingen og driften af ESCB-PKI, som yderligere specificeret i finansieringsrammen for ESCB-PKI.
   Artikel 15
   Direktionens rolle
   1.   I overensstemmelse med artikel 17.3 i afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (6), delegerer Styrelsesrådet sine normative beføjelser til Direktionen med henblik på at træffe enhver foranstaltning til gennemførelse af denne afgørelse, der er nødvendig for effektiviteten og sikkerheden af ESCB-PKI, og vedtager ændringer vedrørene de tekniske aspekter af ESCB-PKI og ESCB-PKI-tjenesterne indeholdt i bilagene til niveau 2-niveau 3-aftalen, idet der tages højde for råd fra IT-Komitéen, og hvis det er relevant, fra Eurosystemets IT-Styrekomité.
   2.   Direktionen underretter uden unødig forsinkelse Styrelsesrådet om alle foranstaltninger, der træffes i henhold til stk. 1, og efterkommer Styrelsesrådets beslutninger i denne henseende.

      Udfærdiget i Frankfurt am Main, den 11. januar 2013.

         Mario DRAGHI

            Formand for ECB

      (1)  EFT L 13 af 19.1.2000, s. 12.

      (2)  EFT L 281 af 23.11.1995, s. 31.

      (3)  EFT L 8 af 12.1.2001, s. 1.

      (4)  www.ecb.europa.eu.

      (5)  http://pki.escb.eu.

      (6)  EUT L 80 af 18.3.2004, s. 33.

      BILAG

         Oplysninger om ESCB-PKI certificeringsmyndigheden, herunder dens identitet og tekniske komponenter

      ESCB-PKI certificeringsmyndigheden identificeres i dets certifikat som udsteder, og dets private nøgle anvendes til at signere certifikater. ESCB-PKI certificeringsmyndigheden er ansvarlig for:

                  (i)

                  udstedelsen af private og offentlige nøglecertifikater

                  (ii)

                  udstedelsen af tilbagekaldelseslister

                  (iii)

                  genereringen af nøglepar knyttet til specifikke certifikater, f.eks. certifikater, der kræver nøglegenskabelse

                  (iv)

                  det overordnede ansvar for ESCB-PKI og sikring af, at alle krav, der er nødvendige for driften, er opfyldt.

            ESCB-PKI certificeringsmyndigheden omfatter alle individer, politikker, procedurer og computersystemer, der har til opgave at udstede elektroniske certifikater og at tildele disse til certifikatindehaverne.
      ESCB-PKI certificeringsmyndigheden har to tekniske komponenter:

                  —

                     ESCB-PKI rodcertificeringsmyndigheden: Denne certificeringsmyndighed på første niveau udsteder kun certifikater til sig selv og til dets underordnede certificeringsmyndigheder. Den er kun i drift, når den udfører sine egne snævert definerede opgaver. Følgende data udgør dens væsentligste data:

                                 Distinguished name (kendenavn)

                              CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                 Serial number (serienummer)

                              596F AC4C 218C 21BC 4E00 6B42 A164 46DD

                                 Distinguished name of issuer (udsteders kendenavn)

                              CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                 Validity period (gyldighedsperiode)

                              From 21-06-2011 11:58:26 to 21-06-2041 11:58:26

                                 Message digest (SHA-1)

                              CEFE 6C32 E850 994A 09EA 1A77 0C60 3D90 ADC9 9192

                  —

                     ESCB-PKI onlinecertificeringsmyndigheden: Denne certificeringsmyndighed på andet niveau er underordnet ESCB-PKI rodcertificeringsmyndigheden. Den har ansvaret for udstedelsen af ESCB-PKI certifikater til brugerne. Følgende data udgør dens væsentligste data:

                                 Distinguished name (kendenavn)

                              CN=ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                 Serial number (serienummer)

                              2C13 E18F FDB5 91CE 4E29 550B B5A3 F59C

                                 Distinguished name of issuer (udsteders kendenavn)

                              CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                 Validity period (gyldighedsperiode)

                              From 22-07-2011 12:46:35 to 22-07-2026 12:46:35

                                 Message digest (SHA-1)

                              D316 026C D2CF 1A8C 4AA3 8C29 EE3D 591E 4286 AD08


title: 2004/823/EF, Euratom: Rådets afgørelse af 22. november 2004 om Republikken Moldovas tiltrædelse af aftalen af 25. oktober 1993 mellem Amerikas Forenede Stater, Canada, Sverige og Ukraine om oprettelse af et videnskabs- og teknologicenter i Ukraine

text:
               3.12.2004

               DA

               Den Europæiske Unions Tidende

               L 358/10

      RÅDETS AFGØRELSE

   af 22. november 2004
   om Republikken Moldovas tiltrædelse af aftalen af 25. oktober 1993 mellem Amerikas Forenede Stater, Canada, Sverige og Ukraine om oprettelse af et videnskabs- og teknologicenter i Ukraine
   (2004/823/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EF) nr. 1766/98 af 30. juli 1998 om Det Europæiske Fællesskabs og Det Europæiske Atomenergifællesskabs, der optræder som én part, tiltrædelse af aftalen af 25. oktober 1993 mellem Amerikas Forenede Stater, Canada, Sverige og Ukraine om oprettelse af et videnskabs- og teknologicenter i Ukraine (1), særlig artikel 3, stk. 1, 3 og 4,
   under henvisning til Kommissionens forordning (Euratom) nr. 2387/98 af 3. november 1998 om Det Europæiske Atomenergifællesskabs og Det Europæiske Fællesskabs, der optræder som én part, tiltrædelse af en aftale mellem Amerikas Forenede Stater, Canada, Sverige og Ukraine, ved hvilken der i 1993 blev oprettet et videnskabs- og teknologicenter i Ukraine (2), særlig artikel 2,
   under henvisning til forslag fra Kommissionen, og
   ud fra følgende betragtninger:

               (1)

               Den 25. oktober 1993 indgik Amerikas Forenede Stater, Canada, Sverige og Ukraine aftalen om oprettelse af et videnskabs- og teknologicenter i Ukraine (i det følgende benævnt »aftalen«).

               (2)

               Ved forordning (EF) nr. 1766/98 og (Euratom) nr. 2387/98 tiltrådte Det Europæiske Fællesskab og Det Europæiske Atomenergifællesskab (i det følgende benævnt »Fællesskaberne«), der optræder som én part, ovennævnte aftale.

               (3)

               Den 12. februar 2004 deponerede Republikken Moldova instrumentet for Moldovas tiltrædelse af aftalen hos centrets sekretariat. I henhold til artikel XIII i aftalen tilkommer det centrets styrelsesråd at godkende tiltrædelsen.

               (4)

               Fællesskaberne er repræsenteret i centrets styrelsesråd af Rådets formandskab og af Kommissionen. Fællesskabernes holdning til spørgsmål, der henhører under artikel XIII i aftalen, fastlægges af Rådet og udtrykkes generelt af formandskabet —

         TRUFFET FØLGENDE AFGØRELSE:
   Artikel 1
   Republikken Moldovas tiltrædelse af aftalen af 25. oktober 1993 mellem Amerikas Forenede Stater, Canada, Sverige og Ukraine om oprettelse af et videnskabs- og teknologicenter i Ukraine godkendes på Fællesskabernes vegne.
   Artikel 2
   Rådets formandskab giver i centrets styrelsesråd meddelelse om Fællesskabernes godkendelse af Republikken Moldovas tiltrædelse af aftalen.

      Udfærdiget i Bruxelles, den 22. november 2004.

            På Rådets vegne

         B. R. BOT

            Formand

      (1)  EFT L 225 af 12.8.1998, s. 2.

      (2)  EFT L 297 af 6.11.1998, s. 4.


title: Rådets afgørelse 2014/42/FUSP af 28. januar 2014 om ændring af afgørelse 2012/281/FUSP inden for rammerne af den europæiske sikkerhedsstrategi til støtte for Unionens forslag til en international adfærdskodeks for aktiviteter i det ydre rum

text:
               29.1.2014

               DA

               Den Europæiske Unions Tidende

               L 26/42

      RÅDETS AFGØRELSE 2014/42/FUSP
   af 28. januar 2014
   om ændring af afgørelse 2012/281/FUSP inden for rammerne af den europæiske sikkerhedsstrategi til støtte for Unionens forslag til en international adfærdskodeks for aktiviteter i det ydre rum
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og
   ud fra følgende betragtninger:

               (1)

               Rådet vedtog den 29. maj 2012 afgørelse 2012/281/FUSP inden for rammerne af den europæiske sikkerhedsstrategi til støtte for Unionens forslag til en international adfærdskodeks for aktiviteter i det ydre rum (1).

               (2)

               Afgørelse 2012/281/FUSP fastlægger tilrettelæggelse af op til tre multilaterale ekspertmøder med henblik på drøftelse af forslaget til en international adfærdskodeks.

               (3)

               Der blev afholdt multilaterale ekspertmøder i Wien i juni 2012, i Kiev i maj 2013 og i Bangkok i november 2013.

               (4)

               Efter det vellykkede multilaterale ekspertmøde i Bangkok stod det klart, at det internationale samfund ville hilse et fjerde og sidste multilateralt ekspertmøde velkommen. Et sådant møde kunne finde sted i Afrika.

               (5)

               Et fjerde og sidste multilateralt ekspertmøde kan tilrettelægges inden for det i afgørelse 2012/281/FUSP angivne oprindelige finansielle referencegrundlag og dermed uden yderligere ressourceimplikationer.

               (6)

               Afgørelse 2012/281/FUSP bør derfor ændres for at muliggøre tilrettelæggelsen af et fjerde og sidste multilateralt ekspertmøde, og anvendelsesperioden bør forlænges i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2012/281/FUSP ændres således:

               1)

               Artikel 2, stk. 1, litra b), affattes således:

                           »b)

                           tilrettelæggelse af op til fire multilaterale ekspertmøder med henblik på drøftelse af forslaget til en international adfærdskodeks«.

               2)

               Artikel 6, stk. 2, affattes således:
               »Den udløber 28 måneder efter datoen for indgåelsen af den i artikel 4, stk. 3, nævnte finansieringsaftale eller seks måneder efter datoen for vedtagelsen af denne afgørelse, hvis der ikke er indgået nogen finansieringsaftale inden for denne periode.«

               3)

               I bilaget foretages følgende ændringer:

                           a)

                           Fjerde afsnit, første led, i punkt 1 (Generel ramme og målsætninger) affattes således:

                                       »—

                                       gennemførelse af høringer med så mange lande som muligt, hvad enten de er aktive eller endnu ikke er aktive inden for rumspørgsmål, med henblik på at drøfte forslaget og høre landenes synspunkter, navnlig i form af op til fire multilaterale ekspertmøder, hvor dette initiativ drøftes«

                           b)

                           Overskriften til punkt 2.3 affattes således:
                           »2.3.   Projekt 3: tilrettelæggelse af op til fire multilaterale møder med henblik på drøftelse af forslaget til en international adfærdskodeks«

                           c)

                           Punkt 2.3.3 affattes således:
                           »2.3.3.   Projektbeskrivelse
                           Tilrettelæggelse af op til fire multilaterale møder.

                                       —

                                       Det foreslås, at de første to af disse møder afholdes i Europa, og at de næste to møder afholdes uden for Europa. Beslutningen træffes af den højtstående repræsentant på grundlag af forslag fra UNIDIR.

                                       —

                                       Struktur, dagsorden og deltagere besluttes af den højtstående repræsentant på grundlag af forslag fra UNIDIR.«

                           d)

                           Første afsnit i punkt 5 (Varighed) affattes således:
                           »Den anslåede gennemførelsesperiode for dette projekt er 28 måneder.«

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. januar 2014.

            På Rådets vegne

         G. STOURNARAS

            Formand

      (1)  EUT L 140 af 30.5.2012, s. 68.


Avis juridique important

|

32000D0577

2000/577/EF: Rådets afgørelse af 18. september 2000 om beskikkelse af fire italienske medlemmer af og syv italienske suppleanter til Regionsudvalget

EF-Tidende nr. L 243 af 28/09/2000 s. 0033 - 0033

Rådets afgørelseaf 18. september 2000om beskikkelse af fire italienske medlemmer af og syv italienske suppleanter til Regionsudvalget(2000/577/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,i betragtning af, der er blevet fire og syv pladser ledige som henholdsvis medlem af og suppleant i Regionsudvalget, efter at Vannino Chiti, Salvatore Distaso, Giuseppe Nistico og Antonio Rastrelli, medlemmer, og Piero Badaloni, Bruno Bracalente, Angelo Raffaele Dinardo, Giancarlo Mori, Federico Palomba, Emilio Sabattini og Marcello Veneziale, suppleanter, er trådt tilbage, hvilket Rådet blev underrettet om henholdsvis den 7. juni, 26. juni, 6. juli og 28. august 2000,under henvisning til indstillingen fra den italienske regering -TRUFFET FØLGENDE AFGØRELSE:Eneste artikelFølgende beskikkesa) som medlemmer af RegionsudvalgetClaudio Martini som efterfølger for Vannino ChitiRaffaele Fitto som efterfølger for Salvatore DistasoGiuseppe Chiaravalloti som efterfølger for Giuseppe NisticoAntonio Bassolino som efterfølger for Antonio Rastrellib) som suppleanter i RegionsudvalgetFrancesco Storace som efterfølger for Piero BadaloniMaria Rita Lorenzetti som efterfølger for Bruno BracalenteFilippo Bubbico som efterfølger for Angelo Raffaele DinardoSandro Biasotti som efterfølger for Giancarlo MoriMario Floris som efterfølger for Federico PalombaFlavio Delbono som efterfølger for Emilio SabattiniGiovanni Di Stasi som efterfølger for Marcello Venezialefor den resterende del af disses mandatperiode, dvs. indtil den 25. januar 2002.Udfærdiget i Bruxelles, den 18. september 2000.På Rådets vegneH. VédrineFormand(1) EFT L 28 af 4.2.1998, s. 19.